proxectonos/corpus_dominio_legal_administrativo_tmp huggingface dataset:
ORDE do 10 de decembro de 2008 pola que se determina ampliar o importe máximo das axudas que se poderán outorgar no exercicio orzamentario de 2008 ao abeiro do Plan de Vivenda 2005-2008 regulado polo Real decreto 801/2005 e polo Decreto 18/2006.
CONSELLERÍA DE VIVENDA E SOLO — III. OUTRAS DISPOSICIÓNS — 16/12/2008

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
O seu artigo 6 establece que as axudas se atenderán da forma que será establecida mediante ordes anuais da Consellería de Vivenda e Solo que determinarán a aplicación do estado de gastos dos orzamentos xerais da Comunidade Autónoma de Galicia.
A Orde do 12 de febreiro de 2008 determinaba as aplicacións do estado de gastos dos orzamentos xerais da Comunidade Autónoma de Galicia para o ano 2008, onde figuran os créditos con cargo aos cales serán atendidas as axudas previstas no Decreto 18/2006.
Dada a necesidade de ampliar as contías inicialmente fixadas, e dado que existe crédito dispoñible nas partidas orzamentarias afectadas, determínase ampliar o importe máximo destas axudas para o exercicio de 2008.
Por todo o exposto,
DISPOÑO:
Artigo único.-Para os efectos do disposto no artigo sexto do Decreto 18/2006, do 26 de xaneiro, e para dar cobertura aos expedientes que alcancen neste exercicio a fase de concesión, determínase ampliar o importe das seguintes aplicacións do estado de gastos dos orzamentos xerais da Comunidade Autónoma de Galicia para o ano 2008, onde figuran os créditos con cargo aos cales serán atendidas as axudas previstas no citado decreto:
1. Para adquisición de vivenda protexida e usada e promoción para uso propio por parte de familias e institucións sen ánimo de lucro a aplicación é a 17.02.451B.780.1 e o importe máximo amplíase ata os 5.267.287 .
2. Para as actuacións de urbanización protexida de solo e a promoción de vivendas protexidas de nova construción para aluguer e de aloxamentos protexidos por sociedades públicas corresponderá á aplicación 17.02.451B.741.0 o importe máximo de 3.013.549,90 no proxecto 2006 00602.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de decembro de 2008.
Teresa Táboas Veleiro
Conselleira de Vivenda e Solo
RESOLUCIÓN do 14 de outubro de 2008 pola que se aproban as axudas concedidas ao abeiro da Orde do 29 de abril de 2008 pola que se establecen as bases reguladoras para a concesión, en réxime de concorrencia competitiva, de subvencións a asociacións, fundacións e entidades culturais sen ánimo de lucro para o equipamento e mellora dos seus locais, e se procede á súa convocatoria para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 16/12/2008

Vistas as solicitudes de subvencións destinadas a asociacións, fundacións e entidades culturais sen ánimo de lucro para o equipamento e mellora dos seus locais, e tendo en conta o cumprimento dos requisitos e trámites establecidos na Lei 9/2007, do 13 de xuño, de subvencións de Galicia; na Lei de réxime financeiro e orzamentario de Galicia, texto refundido aprobado polo Decreto lexislativo 1/1999, do 7 de outubro; no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia; na Lei 38/2003, do 17 de decembro, xeral de subvencións.
Vista a proposta da comisión de valoración prevista no artigo 7.1º da dita Orde do 29 de abril e tendo en conta os criterios sinalados no seu artigo 6.3º
RESOLVO:
Conceder as axudas, sinaladas no anexo, ás asociacións, fundacións e entidades culturais sen ánimo de lucro para o equipamento e mellora dos seus locais con cargo á aplicación orzamentaria 12.02.432B.781.1 dos orzamentos xerais da Comunidade Autónoma de Galicia para o ano 2008.
Os beneficiarios da subvención quedarán obrigados a xustificar a totalidade do orzamento, no prazo dos vinte (20) días hábiles posteriores ao da realización das actividades e, en todo caso, antes do 1 de novembro de 2008, segundo o artigo 9 da orde de convocatoria do 29 de abril de 2008.
Notificarlles aos interesados esta resolución, de acordo co disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Contra esta resolución poderá interpoñerse recurso de reposición ante o mesmo órgano que ditou o acto, no prazo dun mes desde a súa notificación, de acordo co disposto no artigo 116 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo, ante o Tribunal Superior de Xustiza de Galicia, no prazo de dous meses contado desde o día seguinte ao da súa notificación, de conformidade co establecido na Lei 29/1998, reguladora da xurisdición contencioso-administrativa. No caso de optar polo recurso de reposición, non se poderá interpoñer recurso contencioso-administrativo ata que sexa resolto o recurso de reposición.
Santiago de Compostela, 14 de outubro de 2008.
P.D. (Orde 12-1-2007)
Jose Carlos Sierra Rodríguez
Secretario xeral da Consellería de Cultura
e Deporte
Ver referencia pdf "24300D010P095.PDF"
Ver referencia pdf "24300D011P096.PDF"
ORDE do 5 de decembro de 2008 pola que se resolve a convocatoria da Orde do 15 de setembro de 2008 sobre concesión de axudas a alumnos e alumnas que inicien durante o curso 2008-2009 ensino de formación profesional específica de grao medio en familias profesionais non vocacionais demandadas polo mercado laboral.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/12/2008

Cumpridos os trámites que figuran na Orde do 15 de setembro de 2008, Diario Oficial de Galicia do 26 de setembro, pola que se convocan axudas a alumnos e alumnas que vaian iniciar durante o curso 2008-2009 ensino de formación profesional específico de grao medio en familias profesionais non vocacionais demandadas polo mercado laboral.
Vista a proposta de adxudicación das subvencións da Dirección Xeral de Formación Profesional e Ensinanzas Especiais prevista no artigo 6 da citada orde de convocatoria e de conformidade co establecido nela,
RESOLVO:
Artigo 1º
Conceder, con cargo ao concepto orzamentario 09.03.422M.480.1 da Dirección Xeral de Formación Profesional e Ensinanzas Especiais, unha axuda económica por importe de 368,55 euros a cada un dos alumnos que se relacionan no anexo I. O importe total das axudas concedidas é de 149.999,85 euros.
Artigo 2º
Denegar, polos motivos que se indican, as solicitudes que se relacionan no anexo II.
Artigo 3º
De conformidade co artigo 8 da Orde do 15 de setembro, nos quince días naturais seguintes ao da publicación desta orde de concesión das axudas o alumnado deberá presentar no centro educativo a documentación seguinte:
Anexo IV da Orde do 15 de setembro de 2008 (DOG do 26 de setembro), relativo á aceptación previa da subvención concedida e ao compromiso de cumprir os requisitos exixidos na convocatoria.
Así mesmo, ao remate do prazo sinalado o centro educativo remitiralle á Dirección Xeral de Formación Profesional e Ensinanzas Especiais os citados anexos xunto cunha certificación do director conforme os alumnos do centro que figuran como beneficiarios da axuda seguen a avaliación continua polo menos no 70% dos módulos, durante o curso 2008/2009.
De non presentarse a citada documentación no prazo establecido, entenderase que o beneficiario renuncia á axuda concedida, polo que se procederá ao arquivo do expediente.
Artigo 4º
Contra esta orde os interesados poderán interpoñer recurso potestativo de reposición ante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 116 e 117 da Lei 30/1992, de réxime xurídico das administracións públicas e procedemento administrativo común, ou ben directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, da jurisdición contencioso-administrativa.
Santiago de Compostela, 5 de decembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "24300D007P067.PDF"
Ver referencia pdf "24300D008P074.PDF"
RESOLUCIÓN do 11 de decembro de 2008 pola que se lles dá publicidade aos cambios producidos na Orde do 6 de outubro de 2008 pola que se establecen os domingos e festivos nos cales se autoriza a apertura de establecementos comerciais durante o ano 2009, de acordo co disposto no artigo 6.2º da Lei 13/2006, do 27 de decembro, de horarios comerciais de Galicia.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 16/12/2008

De acordo co disposto no artigo 6.2º da Lei 13/2006, do 27 de decembro, de horarios comerciais de Galicia, dáse publicidade aos cambios producidos na Orde do 6 de outubro de 2008 como consecuencia das resolucións do 2 de decembro de 2008 pola que se modifican os domingos e días festivos hábiles comercialmente para os concellos de Cedeira e Ferrol, logo da correspondente solicitude dos concellos.
Os domingos e festivos nos cales os establecementos comerciais poderán permanecer abertos ao público cun horario máximo de 12 horas diarias no concello de Cedeira durante o ano 2009 son:
11 de xaneiro.
24 de febreiro.
9 de abril.
8 de setembro.
6 de decembro.
13 de decembro.
20 de decembro.
27 de decembro.
Os domingos e festivos nos cales os establecementos comerciais poderán permanecer abertos ao público cun horario máximo de 12 horas diarias no concello de Ferrol durante o ano 2009 son:
4 de xaneiro.
7 de xaneiro.
9 de abril.
5 de xullo.
6 de decembro.
13 de decembro.
20 de decembro.
27 de decembro.
Para os restantes concellos comprendidos no ámbito de aplicación da Lei 13/2006, do 27 de decembro, de horarios comerciais de Galicia, rexerá o disposto na Orde do 6 de outubro de 2008 (DOG do 14 de outubro de 2008).
Santiago de Compostela, 11 de decembro de 2008.
Fernando Xabier Blanco Alvárez
Conselleiro de Innovación e Industria
ORDE do 4 de decembro de 2008 pola que se resolve a convocatoria de axudas para financiar o mantemento dos servizos de comedor escolar xestionados polas asociacións de nais e pais de alumnos/as de centros públicos dependentes da Consellería de Educación e Ordenación Universitaria para o curso académico 2008-2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/12/2008

Por Orde do 22 de agosto de 2008 (DOG nº168, do 1 de setembro) publicáronse as bases e convocáronse axudas para financiar o mantemento dos servizos de comedor escolar xestionados polas asociacións de nais e pais de alumnos/as de centros públicos dependentes da Consellería de Educación e Ordenación Universitaria para o curso académico 2008-2009.
Cumpridos os trámites previstos na orde de convocatoria e atendendo á proposta de resolución elaborada pola Comisión de Valoración, esta consellería
RESOLVE:
Primeiro.-Conceder ás entidades que se relacionan no anexo desta orde as axudas para financiar o mantemento dos servizos de comedor escolar, polos importes que tamén se especifican, con cargo á aplicación orzamentaria 09.01.423A.481.0 dos orzamentos xerais da Comunidade Autónoma de Galicia, por unha contía total de 1.000.000 de euros.
Segundo.-Denegar o outorgamento das subvencións a ANPA do CEIP Mestre Valverde Maio de Mos e a ANPA Bandaseca do CEIP Salustiano Rey Eiras da Pobra do Caramiñal, por presentar as solicitudes fóra de prazo.
Terceiro.-Arquivar a solicitude formulada pola ANPA do CEIP Lamas de Abade, sito en Santiago de Compostela, por renunciar a ela.
Cuarto.-Contra esta resolución poderá interpoñerse recurso potestativo de reposición perante a Conselleira de Educación e Ordenación Universitaria no prazo dun mes, a partir do seguinte da súa publicación no Diario Oficial de Galicia, de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común, ou ser impugnada directamente ante a xurisdición contencioso-administrativa, no prazo de dous meses, perante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta orde entrará en vigor o mesmo día da súa publicación non Diario Oficial de Galicia.
Santiago de Compostela, 4 de decembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "24300D006P064.PDF"
RESOLUCIÓN conxunta do 3 de decembro de 2008, do Instituto Galego de Consumo e da Consellería de Educación e Ordenación Universitaria, pola que se publica a concesión de premios aos carteis elaborados polas escolas de arte, ciclo superior de formación profesional de deseño e produción editorial e bacharelatos artísticos co tema: Os dereitos das persoas consumidoras, convocados pola Resolución do 4 de setembro de 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/12/2008

Pola Resolución do 4 de setembro de 2008 (DOG nº 181, do xoves 18 de setembro ), o Instituto Galego de Consumo e a Consellería de Educación e Ordenación Universitaria convocaron un concurso dirixido a premiar os mellores carteis que tivesen como tema os dereitos das persoas consumidoras. Vista a proposta do xurado, efectuada segundo o disposto no artigo 8 da Resolución do 4 de setembro de 2008,
RESOLVEMOS:
Facer pública a concesión dos premios aos carteis presentados conforme a Resolución do 4 de setembro de 2008, que se relacionan no anexo que se xunta esta resolución.
Santiago de Compostela, 3 de decembro de 2008.
Emilio Nogueira Moure	Laura Sánchez Piñón
Presidente do Instituto	Conselleira de Educación
Galego de Consumo	e Ordenación Universitaria
ANEXO
-Modalidade a: escolas de arte.
Primeiro premio:
Título: Ti consomes, ti decides.
Autora: Elia Santos Novas.
Centro: IES de Leixa de Ferrol (A Coruña).
Dotación: 1.400 euros.
Segundo premio:
Título: Ensínalles a cortar.
Autora: Patricia Lareo Rodríguez.
Centro: Escola de Arte e Superior de Deseño Antonio Faílde de Ourense.
Dotación: 900 euros.
Terceiro premio:
Título: Non os deixes escapar.
Autora: Sonia Martínez Piñón.
Centro: IES de Leixa de Ferrol (A Coruña).
Dotación: 700 euros.
-Modalidade b: bacharelatos artísticos.
Primeiro premio:
Título: sen título.
Autora: Marta Timiraos Nieto.
Centro: IES Monte Castelo de Burela (Lugo).
Dotación: 1.400 euros.
Segundo premio:
Título: sen título.
Autor: Aitor Santomé Martínez.
Centro: IES María Soliño de Cangas (Pontevedra).
Dotación: 900 euros.
Terceiro premio:
Título: sen título.
Autora: Eva Fernández Moscoso.
Centro: IES Monte Castelo de Burela (Lugo).
Dotación: 700 euros.
Recoñecemento especial do xurado sen dotación económica ao cartel presentado por:
Autor: Juan Carlos López Raña.
Centro: Escola de Arte e Superior de Deseño Antonio Faílde de Ourense.
ORDE do 5 de decembro de 2008 pola que se resolve a cesión en propiedade de vehículos especialmente preparados para os concellos da Comunidade Autónoma galega que conten con servizos de policía local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 15/12/2008

Por Orde do 28 de decembro de 2007 (DOG nº 1, do 2 de xaneiro de 2008), a Consellería de Presidencia, Administracións Públicas e Xustiza anunciou medidas de apoio á policía local de Galicia, consistentes na cesión de vehículos especialmente preparados para o exercicio das súas funcións.
Analizadas as solicitudes e a súa documentación por unha comisión de valoración presidida pola directora xeral de Administración Local, elaborouse a correspondente proposta mediante acta motivada, e de conformidade co artigo 5 da citada orde
RESOLVO:
Primeiro.-Ceder en propiedade vehículos equipados para uso da policía local aos concellos que se mencionan no anexo.
Segundo.-Notificarlles o contido desta resolución aos concellos beneficiarios, especificando as condicións particulares que deberán cumprir, e que se formalizarán mediante acta subscrita polo secretario xeral desta consellería ou funcionario en que delegue, debendo constar nela o acordo de cesión e a aceptación do cesionario, segundo establece o artigo 9º da Orde do 28 de decembro de 2007 pola que se anuncian medidas de apoio á policía local de Galicia, consistentes na cesión en propiedade de vehículos especialmente preparados para o exercicio das súas funcións.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ao da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 5 de decembro 2008.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "24200D002P025.PDF"
RESOLUCIÓN do 24 de novembro de 2008, da Secretaría Xeral de Relacións Exteriores, pola que se fan públicas as axudas concedidas ao abeiro da Resolución do 18 de xullo de 2008 pola que se aproban as bases reguladoras da concesión de subvencións, en réxime de concorrencia competitiva, para a execución de programas de cooperación para o desenvolvemento no exterior promovidos polas organizacións non gobernamentais de desenvolvemento.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 15/12/2008

Conforme o establecido no artigo 16 da Resolución do 18 de xullo de 2008, da Secretaría Xeral de Relacións Exteriores, pola que se aproban as bases reguladoras da concesión de subvencións, en réxime de concorrencia competitiva, para a execución de programas de cooperación para o desenvolvemento no exterior promovidos polas organizacións non gobernamentais de desenvolvemento, unha vez ultimada a concesión de axudas publicarase no Diario Oficial de Galicia a relación das concedidas con indicación do beneficiario/a, contía, país de execución do proxecto e finalidade.
Na súa virtude,
RESOLVO:
Publicar no Diario Oficial de Galicia as axudas concedidas por resolución da Secretaría Xeral de Relacións Exteriores, do 11 de novembro, para a execución de programas de cooperación ao desenvolvemento no exterior promovidos polas organizacións non gobernamentais de cooperación ao desenvolvemento, por un importe global de dous millóns setecentos trinta e un mil oitocentos sesenta e catro euros (2.731.864,00 ), nas contías, beneficiarios, finalidade, país de execución e aplicacións orzamentarias que se relacionan no anexo I desta resolución.
Santiago de Compostela, 24 de novembro de 2008.
Julio César Fernández Mato
Secretario xeral de Relacións Exteriores
Ver referencia pdf "24200D003P026.PDF"
ORDE do 16 de setembro de 2008 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 21/10/2008

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, vista a proposta da Federación Nacional de Transportes, Comunicacións e Mar da UGT - Galicia, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de Enrique Iglesias Pazos como vogal do Consello de Administración da Autoridade Portuaria de Vilagarcía de Arousa e a súa ría, en representación da organización sindical máis representativa no porto (UGT).
Santiago de Compostela, 16 de setembro de 2008.
María José Caride Estévez
Conselleira de Política Territorial, Obras Públicas
e Transportes
ORDE do 16 de setembro de 2008 pola que se dispón o nomeamento dun vogal do Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 21/10/2008

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, vista a proposta do Concello de Marín, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de Manuel Ruibal Pardavila como vogal do Consello de Administración da Autoridade Portuaria de Marín e ría de Pontevedra, en representación do Concello de Marín.
Santiago de Compostela, 16 de setembro de 2008.
María José Caride Estévez
Conselleira de Política Territorial, Obras Públicas
e Transportes
CORRECCIÓN de erros.-Orde do 26 de setembro de 2008 pola que se establecen as bases e se regula o procedemento para a obtención das titulacións de mariñeiro pescador, patrón local de pesca e patrón costeiro polivalente na Comunidade Autónoma de Galicia.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 16/10/2008

Advertido erro na publicación da Orde do 26 de setembro de 2008 pola que se establecen as bases e se regula o procedemento para a obtención das titulacións de mariñeiro pescador, patrón local de pesca e patrón costeiro polivalente na Comunidade Autónoma de Galicia, no Diario Oficial de Galicia nº 198, do 13 de outubro de 2008, cómpre efectuar a seguinte corrección:
Publicar os anexos I e II.
Ver referencia pdf "20100D002P017.PDF"
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 16 de setembro de 2008 pola que se dispón o cesamento dun vogal do Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 21/10/2008

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, vista a proposta do Concello de Marín, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Luciano Eusebio Santiago Esperón como vogal do Consello de Administración da Autoridade Portuaria de Marín e ría de Pontevedra, en representación do Concello de Pontevedra, agradecéndolle os servizos prestados.
Santiago de Compostela, 16 de setembro de 2008.
María José Caride Estévez
Conselleira de Política Territorial, Obras Públicas
e Transportes
ORDE do 16 de setembro de 2008 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 21/10/2008

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, vista a proposta da Federación Nacional de Transportes, Comunicacións e Mar da UGT - Galicia, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Emilio Bahamonde López como vogal do Consello de Administración da Autoridade Portuaria de Vilagarcía de Arousa e a súa ría, en representación da organización sindical máis representativa no porto (UGT), agradecéndolle os servizos prestados.
Santiago de Compostela, 16 de setembro de 2008.
María José Caride Estévez
Conselleira de Política Territorial, Obras Públicas
e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
DECRETO 236/2008, do 16 de outubro, polo que se modifica o Decreto 206/2005, do 22 de xullo, de provisión de prazas de persoal estatutario do Servizo Galego de Saúde.
CONSELLERÍA DE SANIDADE — I. DISPOSICIÓNS XERAIS — 27/10/2008

En execución das bases establecidas pola Lei 55/2003, do 16 de decembro, do estatuto marco do persoal estatutario dos servizos de saúde, así como das previsións contidas na Lei 7/2003, do 9 de decembro, de ordenación sanitaria de Galicia, así mesmo recollidas na Lei 8/2008, do 10 de xullo, de saúde de Galicia, que derroga a anterior, dítase o Decreto 206/2005, do 22 de xullo, de provisión de prazas de persoal estatutario do Servizo Galego de Saúde, publicado no Diario Oficial de Galicia nº 145, do 29 de xullo de 2005.
A experiencia acumulada tras os procesos selectivos convocados por este organismo ao abeiro do Decreto 206/2005, do 22 de xullo, puxo de manifesto a necesidade de introducir modificacións na puntuación da fase de concurso dos procesos selectivos de persoal estatutario fixo do Servizo Galego de Saúde, dentro do respecto aos límites e requisitos mínimos fixados pola normativa de rango superior.
Este decreto dítase tras a preceptiva negociación da mesa sectorial, e logo de ser oídas as organizacións sindicais no trámite de audiencia.
Na súa virtude, por proposta da conselleira de Sanidade, de acordo co ditame número 1195/08 do Consello Consultivo de Galicia, e logo da deliberación no Consello da Xunta de Galicia na súa reunión do día dezaseis de outubro de dous mil oito,
DISPOÑO:
Artigo único.-Modifícase o parágrafo segundo do artigo 23 («concurso-oposición») do Decreto 206/2005, do 22 de xullo, de provisión de prazas de persoal estatutario do Servizo Galego de Saúde, cuxo teor literal pasa a ser o seguinte:
«2. A puntuación máxima da fase de concurso non poderá exceder do corenta por cento da puntuación máxima atinxible no proceso selectivo».
Disposicións derradeiras
Primeira.-Este decreto entrará en vigor o día seguinte ao da súa publicación no Diario Oficial de Galicia.
Segunda.-Facúltase a conselleira de Sanidade para o desenvolvemento e execución deste decreto.
Santiago de Compostela, dezaseis de outubro de dous mil oito.
Emilio Pérez Touriño
Presidente
María José Rubio Vidal
Conselleira de Sanidade
ORDE do 30 de setembro de 2008 pola que se modifica a do 7 de febreiro, pola que se fai pública a composición do Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/10/2008

Pola Orde do 7 de febreiro de 2008 (DOG do 25 de febreiro) fíxose pública a composición do Consello Social da Universidade de Vigo.
O artigo 7.2º da Lei 1/2003, do 9 de maio, dos consellos sociais do sistema universitario de Galicia, establece que serán membros do Consello Social, entre outros, un estudante, elixido polo Consello de Goberno da universidade entre os seus membros, na forma en que determinen os seus estatutos. En todo caso, o nomeamento será publicado no Diario Oficial de Galicia.
Con data do 29 de xullo de 2008, o presidente do Consello Social da Universidade de Vigo comunica a elección polo Consello de Goberno desa universidade de Iago Fariñas Valiña como membro do seu Consello Social, en representación dos estudantes.
Por todo iso,
DISPOÑO:
Artigo único.-Facer público o nomeamento de Iago Fariñas Valiña como membro do Consello Social da Universidade de Vigo, en representación do Consello de Goberno desta universidade.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de setembro de 2008.
Laura Sánchez Piñón
Conselleira de Educación e Ordenación
Universitaria
c) SUBSTITUCIÓNS PRESIDENCIA
DECRETO 234/2008, do 23 de outubro, polo que se encarga o despacho de asuntos da Consellería de Sanidade, durante a ausencia da súa titular, ao conselleiro de Presidencia, Administracións Públicas e Xustiza.
PRESIDENCIA — II. AUTORIDADES E PERSOAL — 24/10/2008

Con motivo da ausencia da conselleira de Sanidade é necesario prover a súa substitución.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.-Durante a ausencia da conselleira de Sanidade, encargáselle o despacho de asuntos da citada consellería, desde o día 24 de outubro ata a súa incorporación, ao titular da Consellería de Presidencia, Administracións Públicas e Xustiza.
Santiago de Compostela, vinte e tres de outubro de dous mil oito.
Emilio Pérez Touriño
Presidente
RESOLUCIÓN do 13 de novembro de 2008, da Dirección Xeral de Conservación da Natureza, pola que se fai pública a concesión de axudas ao abeiro da Orde do 6 de xuño de 2008 (Diario Oficial de Galicia número 115, do 16 de xuño), pola que se establecen as bases reguladoras para a concesión de axudas a programas de accións de concellos incluídos na Rede Natura 2000, e a súa convocatoria para o ano 2008.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 01/12/2008

No DOG nº 115, do 16 de xuño de 2008, publicouse a Orde do 6 de xuño de 2008, que establece as bases reguladoras para a concesión de axudas a programas de accións de concellos incluídos na Rede Natura 2000 e a súa convocatoria para o ano 2008. No seu artigo 14.1º inclúe que deberá publicarse no DOG a relación das axudas concedidas cando o seu importe, individualmente consideradas, sexa igual ou superior aos 3.000 .
Con data 27 de outubro de 2008, o director xeral de Conservación da Natureza resolveu, por delegación do conselleiro de Medio Ambiente e Desenvolvemento Sostible, a concesión das axudas.
Polas razóns expostas,
RESOLVO:
Publicar, de acordo co artigo 14.1º da Orde do 6 de xuño de 2008, que establece as bases reguladoras para a concesión de axudas a programas de accións de concellos incluídos na Rede Natura 2000 e a súa convocatoria para o ano 2008, a relación dos concellos beneficiarios das axudas e a súa contía. A devandita relación figura no anexo I desta resolución. Considéranse denegadas o resto das solicitudes, ben por non acadar a puntuación mínima na baremacion ou ben por incumprimento do establecido na orde reguladora.
Do mesmo xeito, a relación dos beneficiarios publicarase na paxina web da Consellería de Medio Ambiente e Desenvolvemento Sostible (
http://medioambiente.xunta.es/
).
Santiago de Compostela, 13 de novembro de 2008.
Xosé Benito Reza Rodríguez
Director xeral de Conservación da Natureza
Ver referencia pdf "23300D005P010.PDF"
ORDE do 17 de novembro de 2008 pola que se resolve a convocatoria da Orde do 30 de abril de 2008 pola que se convocan axudas económicas para o alumnado que realiza formación práctica en centros de traballo correspondentes aos estudos de ciclos formativos de grao medio e superior de formación profesional, módulos profesionais experimentais, artes plásticas e deseño e programas de garantía social.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/12/2008

Formalizados os trámites que figuran na Orde do 30 de abril de 2008, DOG do 12 de maio, pola que se convocan axudas económicas para o alumnado que realiza formación práctica en centros de traballo correspondentes aos estudos de ciclos formativos de grao medio e superior de formación profesional específica, módulos profesionais experimentais, artes plásticas e deseño e programas de garantía social.
Vista a proposta de adxudicación da Dirección Xeral de Formación Profesional e Ensinanzas Especiais, segundo as previsións dos artigos 5 e 9 da orde de convocatoria, e de conformidade co disposto no seu artigo 10,
RESOLVO:
Primeiro.-Anunciar a exposición ao público das listaxes definitivas dos beneficiarios das axudas concedidas correspondentes ao ano 2008, primeiro prazo, e nas contías que se indican, que estarán expostas no taboleiro de anuncios da Consellería de Educación e Ordenación Universitaria, na Consellería de Presidencia, oficina de atención ao cidadán, e nas delegacións provinciais da Consellería de Educación e Ordenación Universitaria.
Segundo.-Denegar, por non reunir os requisitos establecidos na orde de convocatoria, as solicitudes que se relacionan no anexo.
Terceiro.-Contra esta resolución, os interesados poderán interpoñer recurso potestativo de reposición ante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, consonte coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de novembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "23300D004P010.PDF"
ORDE do 9 de outubro de 2008 pola que se nomean vogais do Xurado de Expropiación de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 16/10/2008

A Lei 9/2002, do 30 de decembro, de ordenación urbanística e protección do medio rural de Galicia, prevé, no seu artigo 232, modificado pola Lei 15/2004, do 29 de decembro, a creación do Xurado de Expropiación de Galicia como órgano colexiado permanente da comunidade autónoma especializado nos procedementos para a fixación do prezo xusto na expropiación forzosa, cando a Administración expropiadora sexa a comunidade autónoma ou as entidades locais do seu ámbito territorial.
O dito precepto dispón, entre outros particulares, a composición do xurado, que se desenvolveu mediante o Regulamento de organización e funcionamento do Xurado de Expropiación de Galicia, aprobado mediante o Decreto 223/2005, do 16 de xuño.
O artigo 4.2º deste regulamento establece, respecto da composición do xurado, que diversos organismos, entidades e colexios profesionais proporán, cada un deles, un representante que actuará como vogal titular.
Así mesmo, prevese a designación, no mesmo acto de nomeamento dos vogais titulares, dun vogal suplente, que actuará en caso de vacante, ausencia, enfermidade ou calquera outra causa que imposibilite a asistencia daquel titular.
Todos eles serán nomeados polo conselleiro competente en materia de urbanismo e ordenación do territorio.
O mandato destes vogais será de catro anos, renovables por períodos de igual duración, que comezará a computarse desde o día seguinte ao da publicación do nomeamento no Diario Oficial de Galicia, e poderán ser, se fose o caso, substituídos.
Estes vogais poderán ser substituídos polas entidades, organizacións e asociacións que os designasen, e os así nomeados permanecerán no seu cargo, como máximo, polo tempo que lle restase ao substituído para o cumprimento do seu mandato.
Considerando que o Colexio Oficial de Enxeñeiros de Minas do Noroeste de España comunica ao Xurado de Expropiación de Galicia o acordo adoptado o 28 de novembro de 2007, relativo á substitución dun vogal, cómpre proceder ao seu nomeamento, coas formalidades previstas regulamentariamente.
Polo exposto,
DISPOÑO:
Artigo único.-Nomear as persoas que se relacionan a continuación como vogais do Xurado de Expropiación de Galicia, en representación do Colexio Oficial de Enxeñeiros de Minas do Noroeste de España, na súa condición de vogal titular e suplente.
Titular: Pedro Unzueta Martínez.
Suplente: Alejandro Argüelles Díaz.
Santiago de Compostela, 9 de outubro de 2008.
María José Caride Estévez
Conselleira de Política Territorial, Obras
Públicas e Transportes
Ver referencia pdf "20100D003P020.PDF"
RESOLUCIÓN do 10 de outubro de 2008, da Dirección Xeral de Conservación da Natureza, pola que se fai pública a listaxe de zonas húmidas de Galicia en que está prohibida a tenza e o uso de munición que conteña perdigóns de chumbo durante o exercicio da caza.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 16/10/2008

O uso de perdigóns de chumbo para o exercicio da caza ou do tiro deportivo nas zonas húmidas causa unha fonda preocupación en todo o ámbito comunitario europeo, debido en gran parte á contaminación que o seu uso pode provocar nas augas e tamén polo risco que supón para algunhas especies de aves acuáticas a súa inxestión.
O artigo 62.3º j) da Lei 42/2007, do 13 de decembro, do patrimonio natural e da biodiversidade, prohibe a tenza e o uso de munición que conteña chumbo durante o exercicio da caza e o tiro deportivo, cando estas actividades se exerzan en zonas húmidas incluídas na Lista de convenio relativo a zonas húmidas de omportancia internacional, na Rede Natura 2000 ou nas incluídas nun espazo natural protexido.
Esta resolución ten por obxecto facer público e dar a coñecer a relación das zonas húmidas de Galicia en que, en aplicación do disposto no artigo 62.3º j) da Lei 42/2007, do 13 de decembro, está prohibida a tenza e o uso de munición que conteña perdigóns de chumbo durante o exercicio da caza.
No anexo desta resolución recóllense todas as zonas húmidas de Galicia en que está prohibido o exercicio da caza con munición que conteña perdigóns de chumbo, indicando expresamente aquelas zonas húmidas que se integran nun complexo húmido ao presentar unha vinculación espacial común. O código IHG emprégase para identificar a zona húmida; corresponden os tres primeiros números deste código a sinalar a provincia onde está situada. Así, o código IHG das zonas húmidas da Coruña comezará por 111, o das de Lugo por 112, o das de Ourense por 113 e o das de Pontevedra por 114. No anexo sinálase tamén a superficie das zonas húmidas en que está prohibida a tenza e o uso de munición con chumbo para o exercicio da caza.
Santiago de Compostela, 10 de outubro de 2008.
Xosé Benito Reza Rodríguez
Director xeral de Conservación da Natureza
Ver referencia pdf "20100D010P026.PDF"
RESOLUCIÓN do 3 de outubro de 2008, da Secretaría Xeral da Consellería de Medio Ambiente e Desenvolvemento Sostible, pola que se publica a relación de subvencións concedidas a entidades sen ánimo de lucro, para facilitar a súa participación en materia ambiental.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 16/10/2008

O artigo 15.1º da Lei 9/2007, do 13 de xuño, de subvencións de Galicia, dispón que os órganos administrativos concedentes publicarán, no correspondente diario oficial, as subvencións concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou as finalidades da subvención.
Pola súa vez, o artigo 78.8º do Decreto lexislativo 1/1999, do 7 de outubro, polo que se aprobou o texto refundido da Lei de réxime financeiro e orzamentario de Galicia, tamén exixe a publicación das subvencións concedidas, con expresión da convocatoria, programa e crédito orzamentario, beneficiario, contía concedida e a finalidade.
Ao abeiro do disposto no artigo 8.1º e na disposición adicional terceira da orde da convocatoria, a competencia para resolver e, polo tanto, para ordenar a publicación das axudas concedidas, é do secretario xeral da Consellería de Medio Ambiente e Desenvolvemento Sostible.
Xa que logo, procédese a darlles publicidade ás axudas concedidas, xunto cos demais extremos exixidos na normativa vixente.
1. Convocatoria: orde da Consellería de Medio Ambiente e Desenvolvemento Sostible do 10 de xuño de 2008, publicada no DOG do 20 de xuño de 2008.
2. Programa: axudas a entidades sen ánimo de lucro para facilitar a súa participación en materia ambiental, tanto para subvencionar os seus gastos correntes, como para programas de actividades, así como para investimentos.
3. Partidas orzamentarias:
-15.01.541A 481.0, para gastos de funcionamento.
-15.01.541A 781.0, para programas de actividades e para investimentos.
4. Contía, finalidade e beneficiarios.
Ver referencia pdf "20100D009P025.PDF"
Ver referencia pdf "20100D010P026.PDF"
Santiago de Compostela, 3 de outubro de 2008.
Jorge Antonio Santiso Blanco
Secretario xeral da Consellería de Medio Ambiente e Desenvolvemento Sostible
CONVOCATORIA de axudas de acción social para o persoal do Consello de Contas de Galicia para o exercicio 2008.
CONSELLO DE CONTAS DE GALICIA — III. OUTRAS DISPOSICIÓNS — 16/10/2008

A Comisión de Goberno do Consello de Contas de Galicia, en reunión do 17 de setembro de 2008, aprobou as bases reguladoras para a concesión de axudas ao seu persoal encadradas dentro dos fondos de acción social para o exercicio 2008. As devanditas bases están expostas no taboleiro de anuncios da institución e queda aberto o prazo de presentación de solicitudes a partir do día seguinte ao da publicación deste anuncio no DOG durante quince días hábiles.
Santiago de Compostela, 24 de setembro de 2008.
Antonio López Díaz
Conselleiro maior
RESOLUCIÓN do 2 de outubro de 2008, da Dirección Xeral de Calidade e Avaliación Ambiental, pola que se lles dá publicidade ás axudas concedidas ao abeiro da Orde do 15 de abril de 2008 destinadas a entidades locais de Galicia para o transporte de residuos ás estacións de transferencia ou plantas de xestión.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 16/10/2008

Coa finalidade de garantir o cumprimento dos principios de publicidade, concorrencia, obxectividade, transparencia, igualdade e non discriminación procédese pola presente, de conformidade co previsto no artigo 15 da Lei 9/2007, do 13 de xuño, de subvencións de Galicia, á publicación do extracto das axudas outorgadas pola Consellería de Medio Ambiente ao abeiro da Orde do 15 de abril de 2008, destinadas a entidades locais de Galicia para o transporte de residuos sólidos urbanos a estacións de transferencia ou plantas de xestión máis próximas, cuxo importe é igual ou superior a 3.000 .
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o período comprendido entre o 1 de decembro de 2007 ata o 31 de outubro de 2008, o seguinte:
a) Norma reguladora da convocatoria: Orde do 15 de abril de 2008, pola que se convocan as axudas destinadas a entidades locais de Galicia para o transporte de residuos sólidos urbanos ás estacións de transferencia ou plantas de xestión máis próximas (DOG nº 76, do 21 de abril de 2008).
b) Aplicación orzamentaria: 15.03.541.D.760.0.
c) Crédito orzamentario:
-600.000  con cargo aos orzamentos xerais da Comunidade Autónoma de Galicia para o 2008.
d) Finalidade da axuda: contribuír a abaratar os custos de transporte que teñen que sufragar os concellos polo transporte dos seus residuos sólidos urbanos ata a estación de transferencia ou planta de selección correspondente cando esta dista máis de 25 quilómetros da casa do concello.
e) Destinatarios: concellos, mancomunidades e agrupacións de municipios legalmente constituídas na Comunidade Autónoma de Galicia que cumpren os requisitos fixados pola orde da convocatoria.
f) Entidades beneficiarias e importe das axudas:
Ver referencia pdf "20100D008P024.PDF"
Santiago de Compostela, 2 de outubro de 2008.
Joaquín Lucas Buergo del Río
Director xeral de Calidade e Avaliación Ambiental
RESOLUCIÓN do 20 de outubro de 2008, da Dirección Xeral de Promoción do Emprego, pola que se fai público o cambio do código de proxecto nunha aplicación orzamentaria para o financiamento das axudas do programa de promoción do emprego autónomo previstas na Orde do 21 de abril de 2008.
CONSELLERÍA DE TRABALLO — III. OUTRAS DISPOSICIÓNS — 24/10/2008

Publicada no Diario Oficial de Galicia número 192, do 3 de outubro de 2008 a Orde do 29 de setembro pola que se fan públicas as ampliacións dos importes existentes para a concesión das axudas previstas na Orde do 21 de abril de 2008 para o financiamento do programa de promoción do emprego autónomo e na Orde do 5 de decembro de 2007 para o financiamento de programas experimentais en materia de emprego, e dado que como consecuencia de axustes orzamentarios foi modificado o código de proxecto nunha aplicación orzamentaria para o financiamento do programa de promoción do emprego autónomo, de acordo co previsto na disposición transitoria primeira da Orde do 21 de abril de 2008, reguladora deste programa,
RESOLVO:
Único.-Facer público que a aplicación orzamentaria para o financiamento do programa de promoción do emprego autónomo establecida no artigo 2.1º da orde da Consellería de Traballo do 29 de setembro de 2008 é a seguinte: 16.02.322C.470.1, código de proxecto 2008 00793, polo importe de 1.314.063,61 euros.
Santiago de Compostela, 20 de outubro de 2008.
Álvaro Ansias Bacelar
Director xeral de Promoción do Emprego
RESOLUCIÓN do 15 de outubro de 2008, da Secretaría Xeral da Consellería de Cultura e Deporte, pola que se lles dá publicidade aos convenios de colaboración subscritos por esta consellería no segundo cuadrimestre.
CONSELLERÍA DE CULTURA E DEPORTE — III. OUTRAS DISPOSICIÓNS — 24/10/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración previstos no artigo 3.1º c) do texto refundido da Lei de contratos das administracións públicas, subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Cultura e Deporte nos meses de maio, xuño, xullo e agosto do ano 2008, que se incorpora como anexo a esta resolución.
Santiago de Compostela, 15 de outubro de 2008.
Carlos Amoedo Souto
Secretario xeral da Consellería de Cultura
e Deporte
Ver referencia pdf "20700D010P041.PDF"